

ที่ มท ๐๘๑๖.5/ว ๑๗๑๙

ถึง สำนักงานส่งเสริมการปกครองท้องถิ่นจังหวัด ทุกจังหวัด

ด้วยกรมส่งเสริมการปกครองท้องถิ่น ได้รับแจ้งจากสำนักงานคณะกรรมการป้องกัน  
และปราบปรามยาเสพติด (สำนักงาน ป.ป.ส.) ว่า ได้ขับเคลื่อนนโยบายการป้องกันยาเสพติด ด้วยองค์ความรู้เพื่อการพัฒนาทักษะสมองในการบริหารจัดการชีวิต (Executive Functions : EF) ซึ่งต่อยอดจากสถานศึกษาและศูนย์พัฒนาเด็กเล็ก ไปยังกลุ่มเป้าหมายพ่อแม่ ผู้ปกครอง และครอบครัว โดยได้พัฒนาและผลิตสื่อ  
สร้างการรับรู้เพื่อป้องกันยาเสพติดในครอบครัว ด้วยองค์ความรู้เพื่อการพัฒนาทักษะสมอง EF เพื่อเป็นเครื่องมือให้กับพ่อแม่ ผู้ปกครอง ครอบครัว และครูผู้สอน/ครูผู้ดูแลเด็ก ดังนี้

1. สื่อนิทานเสียง โดยมีเนื้อหาตามหนังสือนิทานชุด “อ่านอุ่นรัก” จำนวน 5 เรื่อง ประกอบด้วย (1) กอด (2) เมี้ยว เมี้ยว มา มา จะพาไปหาแม่ (3) ลูกไม้ขอโทษ (4) ไก่ย่างแสนอร่อย และ (5) ต้นกล้า ผู้กล้าหาญ

2. สื่อ Infographic สำหรับพ่อแม่ ผู้ปกครอง และครอบครัว เพื่อใช้ส่งเสริมทักษะสมอง EF ในเด็กปฐมวัย จำนวน 30 ชิ้นงาน

กรมส่งเสริมการปกครองท้องถิ่นพิจารณาแล้ว เพื่อเป็นการเสริมสร้างทักษะสมองเด็กปฐมวัยให้มีภูมิคุ้มกันยาเสพติดและเสริมสร้างสัมพันธภาพในครอบครัวให้มีความเข้มแข็งมากยิ่งขึ้น จึงขอให้สำนักงานส่งเสริมการปกครองท้องถิ่นจังหวัดประชาสัมพันธ์ให้องค์กรปกครองส่วนท้องถิ่นทราบ และเผยแพร่ให้กับกลุ่มเป้าหมายพ่อแม่ ผู้ปกครอง ครอบครัว ครูผู้สอน/ครูผู้ดูแลเด็ก และประชาชนทั่วไปหรือผู้ที่สนใจ  
ทั้งนี้ สามารถดาวน์โหลดสื่อฯ ผ่านทาง QR Code ท้ายหนังสือฉบับนี้

กรมส่งเสริมการปกครองท้องถิ่น

๒๕ เมษายน 2566

กองส่งเสริมและพัฒนาการจัดการศึกษาท้องถิ่น

# กลุ่มงานส่งเสริมการศึกษานอกระบบ ศิลปะ วัฒนธรรม และภูมิปัญญาท้องถิ่น

# โทร. ๐ ๒๒๔๑ ๙๐000 ต่อ 5335

ไปรษณีย์อิเล็กทรอนิกส์ saraban@dla.go.th

ผู้ประสานงาน นายธนกฤต วิเศษฤทธิ์ โทร. 094 548 0372



https://shorturl.asia/eGZdI